ผมไปมีความเสี่ยงติดเชื้อทางเพศสัมพันธ์ เมื่อ 2 ปีก่อน และตรวจเชื้อติดต่อทางเพศสัมพันธ์ ทุกๆ 6 เดือน จนถึงปัจจุบัน ครบ 2 ปี 1 เดือน ตรวจ anti- hiv, anti - hcv, hbs - ag และ ซิฟิลิส ผลเป็นลบ ไม่มีความเสี่ยงเพิ่ม ผมสามารถบริจาคเลือดได้ยังครับ
สวัสดีค่ะ งาน,หากมีพฤติกรรมเสี่ยงในการติดโรคติดต่อทางเพศสัมพันธ์ แต่เสี่ยงมานาน 2 ปี และได้ตรวจเลือดหาการติดเชื้อต่างๆ หลังจากที่มีเพศสัมพันธ์ไปแล้วมากกว่า 3 เดือน แล้วไม่พบการติดเชื้ออะไร ก็สามารถบริจาคเลือดได้ค่ะนอกจากนี้ หากจะบริจาคเลือด ควรมีสมบัติดังนี้- เป็นผู้ที่มีสุขภาพแข็งแรง ไม่มีโรคประจำตัว- มีน้ำหนักไม่น้อยกว่า 45 กิโลกรัม-ไม่อยู่ในระหว่างรับประทานยาปฏิชีวนะ, ยาป้องกันเลือดแข็งตัว, ยา ยารักษาสิว Isotretinoin, ยารักษาต่อมลูกหมาก, ยาปลูกผม, ยาฮอร์โมนต่างๆ- ไม่ได้รับการถอนฟันหรือขูดหินปูน ภายใน 72 ชั่วโมงก่อนบริจาคเลือด ไม่มีบาดแผลสดหรือแผลติดเชื้อใดๆ ตามร่างกาย- ไม่มีประวัติโรคมาลาเรียในระยะเวลา 3 ปี- ไม่มีโรคหรือสภาวะต่างๆ ดังนี้*โรคหัวใจ โรคปอด มะเร็ง ลมชัก อัมพฤษ์ อัมพาต โรคเลือดออกง่ายแต่หยุดยาก โรคเบาหวานที่ต้องใช้ยาอินซูลินหรือคุมระดับน้ำตาลไม่ได้* เป็นหรือเคยเป็นไวรัสตับอักเสบบีหรือคู่ครอง (สามีหรือภรรยา) เป็นไวรัสตับอักเสบบี ไวรัสตับอักเสบซี รวมทั้งผู้ติดเชื้อเอสไอวีหรือซิฟิลิส* ผู้เสพยาเสพติดชนิดใช้เข็มฉีดยา* น้ำหนักตัวลดลงโดยไม่ทราบสาเหตุมากกว่า 5 กิโลกรัม ในเวลา 2 เดือน มีต่อมน้ำเหลืองตามร่างกายโต หรือมีไข้โดยไม่ทราบสาเหตุ